ELECTION_TOPBAND_1586364156786
director of wuhan wuchang hospital liu zhiming dies due to coronavirus
कोरोना वायरस आम लोगों के साथ-साथ डॉक्टर्स को भी नहीं छोड़ रहा। अब खबर है कि चीन के एक हॉस्पिटल के डायरेक्टर की कोरोना वायरस की वजह से मौत हो गई है।
भाषा | Updated: 19 Feb 2020, 07:36:00 AM IST
कोरोनो वायरस की वजह से चीन में हाहाकार, हॉस्पिटल के डायरेक्टर की भी मौत
लिउ झिमिंग वुहान ने वुचांग हॉस्पिटल के डायरेक्टर थे, साथ-साथ जाने-माने न्यूरोलॉजिस्ट
चीन में अबतक कोरोना से 2000 मौतें हो चुकी हैं, अब तक छह चिकित्सा कर्मियों की मौत
चीन में कोरोना वायरस अब आम लोगों के साथ-साथ डॉक्टर्स पर भी हावी हो रहा है। अब कोरोना ने वहां एक हॉस्पिटल के डायरेक्टर की जान ले ली है। चीन में एक हॉस्पिटल के डायरेक्टर की मंगलवार को कोरोना वायरस से मौत हो गई। वुहान के वुचांग हॉस्पिटल के डायरेक्टर लिउ झिमिंग की जान बचाने की सारी कोशिशें विफल हो गईं और आखिर में उनकी मौत हो गई। डायरेक्टर वहां के जाने-माने न्यूरोलॉजिस्ट थे। कोरोना से अबतक चीन में 2 हजार लोगों की मौत हो चुकी है।
चमचे चिल्लायेंगे की इसमे मोदी का हाथ है.
लिउ से पहले कोरोना वायरस के कारण हॉस्पिटल के डायरेक्टर स्तर के व्यक्ति के मरने की खबर नहीं आई थी। आधिकारिक आंकड़ों के अनुसार, देश में कोरोना वायरस से अब तक छह चिकित्सा कर्मियों की मौत हो चुकी है और 1,716 कर्मी इससे संक्रमित हैं। इस खबर को चीन में दबाने की भी कोशिश हुई थी। कहा गया था कि डायरेक्टर को बचाने की कोशिशें की जा रही हैं।
लिउ की मौत को वुहान के आंखों के डॉक्टर ली वेन लियांग की मौत से भी जोड़कर देखा जा रहा है। ली वेन लियांग को दिसंबर के आखिर में कोरोना वायरस के खतरे के प्रति आगाह करने के लिए चीनी पुलिस ने सजा दी थी। ली की मौत पर देश में गुस्सा था और लोगों ने सरकारी व्यवस्था पर वायरस के खतरे को नजरअंदाज करने का आरोप लगाया था। लोगों ने मंगलवार को सोशल मीडिया पर लिउ के साथ ली को भी याद किया। वु
मास्क और बॉडीसूट की कमी
हान में डॉक्टरों के पास मास्क और रक्षात्मक बॉडीसूट की कमी है। कुछ डॉक्टर तो कामचलाऊ मास्क और सूट पहन कर लगातार काम कर रहे हैं। स्वास्थ्य कर्मियों ने यह जानकारी देते हुए बताया कि कुछ डॉक्टरों को सांस संबंधी समस्या के लक्षण नजर आ रहे हैं लेकिन चिकित्सा कर्मियों की कमी की वजह से उन्हें लगातार काम करना पड़ रहा है।
Web Title director of wuhan wuchang hospital liu zhiming dies due to coronavirus(News in Hindi from Navbharat Times , TIL Network)
और जानें:कोरोना वायरस मौतcoronavirus live updatesCoronavirus latest newscoronavirus hospital director deadcoronavirus death tollcoronavirusasian countries Newsasian countries News in Hindiasian countries Latest Newsasian countries Headlinesबाकी एशिया समाचार